Safavieh Zoe Coffee Table Storage Trunk with Wine Rack | HayneedleHayneedle on Electrode
Item # SAV7499
Safavieh Zoe Coffee Table Storage Trunk with Wine Rackby Safavieh
Halves of the top slide, revealing wine storage Die Rugbywêreldbeker 1995 het vanaf 25 Mei tot en met 24 Junie 1995 in Suid-Afrika plaasgevind. Dit was die derde rugbywêreldbeker van die vierjaarlikse rugbywêreldkampioenskap wat deur die Internasionale Rugbyvoetbalraad (IRVR) aangebied word en die eerste in Afrika. Dit was die eerste wêreldbekertoernooi in een van Suid-Afrika se gewildste sportsoorte; later sal nog die Krieketwêreldbeker 2003 en die FIFA Sokker-Wêreldbekertoernooi in 2010 volg. Dit was ook die eerste keer wat ’n Suid-Afrikaanse rugbyspan weer aan ’n internasionale byeenkoms kon deelneem ná die lang stryd teen apartheid en as ’t ware die eerste groot toernooi vir en in Suid-Afrika ná die einde van dié politieke stelsel. Saam met die Afrikanasiesbeker 1996 was die Rugbywêreldbeker 1995 een van twee groot sportkompetisies in Suid-Afrika binne een jaar.
Die toernooi se formaat van 1987 en 1991 het onveranderd gebly en 16 nasionale rugbyspanne het aan die Rugbywêreldbeker 1995 deelgeneem, waartydens 32 wedstryde beslis is. Die spanne is in vier poele van vier spanne elk verdeel, waarvan elke span een keer teen al die ander spanne van die poel gespeel het. Die boonste twee spanne van elke poel het hierna vir die kwarteindrondte gekwalifiseer. Die agt spanne wat tot die kwarteindrondte gevorder het, het outomaties vir die volgende Rugbywêreldbeker 1999 gekwalifiseer. Nes Suid-Afrika het die Ivoorkus vir die eerste keer aan ’n rugbywêreldbekertoernooi deelgeneem. Namibië het vir die eerste keer aan ’n kwalifisering deelgeneem en vyf wedstryde gewen, maar kon egter nie vir die Rugbywêreldbeker 1995 kwalifiseer nie nadat die beslissende wedstryd teen Marokko in ’n gelykop geëindig het.
Die Suid-Afrikaanse span, die Springbokke, het die eindwedstryd en die toernooi op 24 Junie 1995 teen Nieu-Seeland op Ellispark in Johannesburg met 15–12 gewen, nadat ’n bykomende 10 minute se speeltyd toegestaan is toe die telling 9–9 was. Suid-Afrika het ná Nieu-Seeland in 1987 die tweede gasheer geword wat die rugbywêreldbekertoernooi tuis kon wen en die derde agtereenvolgende kampioen van die Suidelike Halfrond, ná Nieu-Seeland in 1987 en Australië in 1991. Daarbenewens was dit die eerste eindwedstryd in dié toernooi se geskiedenis wat twee spanne van die Suidelike Halfrond gesien het. Frankryk eindig in die derde en Engeland in die vierde plek; interessant genoeg het die vier poelwenners as die vier beste spanne van die toernooi geëindig.
Die Rugbywêreldbeker 1995 het om verskeie redes geskiedenis gemaak: Dit was die eerste groot sporttoernooi op die Afrikavasteland, die eerste rugbywêreldbekertoernooi wat heeltemal in een land aangebied is en die laaste groot toernooi van rugby se amateurera; twee maande later het die IRVR met die professionalisering van dié sport begin. Die Rugbywêreldbeker 1995 word ook wyd onthou vir die samewerking van alle Suid-Afrikaners onder die bewind van Nelson Mandela se regering van nasionale eenheid. Die oorhandiging van die Webb Ellis-beker deur ’n in die Springboktrui geklede Nelson Mandela aan die Springbokkaptein Francois Pienaar is waarskynlik die bekendste gebeurtenis van die Rugbywêreldbeker 1995 en versinnebeeld die versoening tussen swart en wit Suid-Afrikaners. Die oomblik is glo een van die beroemdste finale van enige sportsoort. Daarbenewens het die Rugbywêreldbeker 1995 die opkoms van die Nieu-Seelander Jonah Lomu as ’n rugbyster gesien.
Die volgende 16 spanne het vir die Rugbywêreldbeker in 1995 gekwalifiseer: Die agt spanne wat tydens die Rugbywêreldbeker 1991 tot die kwarteindrondte gevorder het, het saam met die gasheer Suid-Afrika outomaties vir die Rugbywêreldbeker 1995 gekwalifiseer. Hulle is: Australië, Engeland, Frankryk, Ierland, Kanada, Nieu-Seeland, Samoa en Skotland. Om die oorblywende sewe plekke het tydens die kwalifiseringsrondte 35 nasionale rugbyspanne meegeding.
Oorspronklik is ook wedstryde in Brakpan, Germiston, Pietermaritzburg, Potchefstroom en Witbank beplan, maar dié wedstryde is na ander plekke verskuif. Hierdeur is die aantal plekke van 14 tot nege verminder. Die redenasie vir hierdie stap was die geriewe vir beide die pers en die toeskouers, maar ook veiligheid. Die stap is in Januarie 1994 gedoen. Verdere veranderinge is in April onderneem, só is aandwedstryde na stadions met goeie spreiligte verskuif.
1995-effek op 1999-kwalifiseringWysig
25 Mei 1995 Suid-Afrika
Australië Nuweland, Kaapstad
26 Mei 1995 Kanada
Roemenië Boet Erasmus-stadion, Port Elizabeth
30 Mei 1995 Suid-Afrika
Roemenië Nuweland, Kaapstad
31 Mei 1995 Australië
Kanada Boet Erasmus-stadion, Port Elizabeth
3 Junie 1995 Australië
Roemenië Danie Craven-stadion, Stellenbosch
3 Junie 1995 Suid-Afrika
27 Mei 1995 Italië
Samoa Basil Kenyon-stadion, Oos-Londen
27 Mei 1995 Argentinië
Engeland Kings Park, Durban
30 Mei 1995 Samoa
Argentinië Basil Kenyon-stadion, Oos-Londen
31 Mei 1995 Engeland
Italië Kings Park, Durban
4 Junie 1995 Argentinië
Italië Basil Kenyon-stadion, Oos-Londen
4 Junie 1995 Engeland
Samoa Kings Park, Durban
27 Mei 1995 Japan
Wallis Vrystaat-stadion, Bloemfontein
27 Mei 1995 Ierland
Nieu-Seeland Ellispark, Johannesburg
31 Mei 1995 Ierland
Japan Vrystaat-stadion, Bloemfontein
31 Mei 1995 Nieu-Seeland
Wallis Ellispark, Johannesburg
4 Junie 1995 Japan
Nieu-Seeland Vrystaat-stadion, Bloemfontein
4 Junie 1995 Ierland
26 Mei 1995 Ivoorkus
Skotland Olympia-park, Rustenburg
26 Mei 1995 Frankryk
Tonga Loftus Versfeld, Pretoria
30 Mei 1995 Frankryk
Ivoorkus Olympia-park, Rustenburg
30 Mei 1995 Skotland
3 Junie 1995 Ivoorkus
Tonga Olympia-park, Rustenburg
3 Junie 1995 Frankryk
Skotland Loftus Versfeld, Pretoria
Engeland 29 Uitspeel om derde plek
10 Junie 1995 Frankryk
Ierland Kings Park, Durban
10 Junie 1995 Suid-Afrika
Samoa Ellispark, Johannesburg
11 Junie 1995 Engeland
11 Junie 1995 Nieu-Seeland
17 Junie 1995 Suid-Afrika
Frankryk Kings Park, Durban
18 Junie 1995 Engeland
Nieu-Seeland Nuweland, Kaapstad
22 Junie 1995 Frankryk
Engeland Loftus Versfeld, Pretoria
24 Junie 1995 Suid-Afrika
Hierdie tabel toon die finale puntestand van al 16 deelnemende nasionale rugbyspanne in die Rugbywêreldbeker 1995.
Suid-Afrika A 6 6 0 0 144 13 8 18 3
Nieu-Seeland C 6 5 0 1 327 41 34 14 4
Frankryk D 6 5 0 1 184 17 9 26 1
Engeland B 6 4 0 2 158 11 8 25 4
Skotland D 4 2 0 2 179 20 14 17 0
Samoa B 4 2 0 2 110 14 8 8 0
Australië A 4 2 0 2 109 12 11 9 0
Ierland C 4 2 0 2 105 13 11 6 0
Wallis C 3 1 0 2 89 9 7 8 2
Italië B 3 1 0 2 69 7 5 7 1
Kanada A 3 1 0 2 45 4 2 6 1
Tonga D 3 1 0 2 44 6 4 2 0
Argentinië B 3 0 0 3 69 8 4 7 0
Japan C 3 0 0 3 55 8 6 1 0
Ivoorkus D 3 0 0 3 29 3 1 4 0
Roemenië A 3 0 0 3 14 1 0 2 0
Die Rugbywêreldbeker 1995 vorm die hoofonderwerp van die 2009-rolprent Invictus (Latyn; Afrikaans: "Die onoorwonne"). Dié rolprent is op die boek Playing the Enemy deur John Carlin gebaseer en beskryf hoe die destydse Suid-Afrikaanse president Nelson Mandela tydens die toernooi met sy ondersteuning vir die Suid-Afrikaanse nasionale rugbyspan, die Springbokke, Suid-Afrika oor rassegrense heen verenig het. Die regie is behartig deur Clint Eastwood en die hoofkaraktere Nelson Mandela en Francois Pienaar word deur Morgan Freeman en Matt Damon onderskeidelik vertolk.
↑ "1995: Party time for SA". BBC (in Engels). 24 September 2003. Geargiveer vanaf die oorspronklike op 26 Oktober 2019. Besoek op 25 Oktober 2019.
↑ "Rugby World Cup history" (in Engels). BBC. 7 Oktober 2003. Geargiveer vanaf die oorspronklike op 9 Oktober 2019. Besoek op 25 Oktober 2019.
↑ Irwin, Pirate (4 Oktober 2007). "Max Brito at end of tether after 12-year struggle". Mail & Guardian (in Engels). Geargiveer vanaf die oorspronklike op 9 Oktober 2019. Besoek op 25 Oktober 2019.
Ontsluit van "https://af.wikipedia.org/w/index.php?title=Rugbywêreldbeker_1995&oldid=2213948"
Last edited on 23 Junie 2020, at 08:24
Die bladsy is laas op 23 Junie 2020 om 08:24 bygewerk.